Elokuu 2023



**\*\*\*JULKAISUVAPAA HETI\*\*\***

Lehdistötiedote

**Genelec panostaa asiakaskokemukseen**

**julkaisemalla uuden MyGenelec-portaalin**

**Iisalmi, elokuu 2023…** Genelec, johtava ammattilaiskaiuttimien valmistaja, panostaa jälleen asiakaskokemuksen parantamiseen julkaisemalla uuden [MyGenelec](https://www.genelec.com/mygenelec)-portaalin. Maksuton portaali tarjoaa asiakkaille yhden helpon paikan käyttää kaikkia Genelecin palveluita, hallinnoida tuotteita, ladata ohjelmistoja sekä paljon muuta. Portaali tulee kehittymään asteittain maailmanlaajuiseksi yhteisöksi ja tietopohjaksi kaikille [Genelec](https://www.genelec.com/)-käyttäjille.

Tällä hetkellä MyGenelecissä voi rekisteröidä kätevästi Genelec-tuotteita ja muodostaa omista laitteista ja ohjelmistoista huonekohtaiset järjestelmät. Portaalista on pääsy tuote- ja tilaustietoihin, asiakaspalveluun, päivitysten latauksiin ja käyttöoppaisiin. Omissa tiedoissa voi hallinnoida markkinointiasetuksia ja käyttämällä MyGenelec-portaalia tuotteidensa rekisteröimiseen asiakkaat voivat hyödyntää Genelecin tarjoamaa [5 vuoden takuuta](https://www.genelec.fi/takuu-ja-tuotteiden-kayttoika), joka kattaa sekä osat että työn.

Tulevaisuudessa MyGenelec-asiakkaat pääsevät käsiksi myös yhteisöominaisuuksiin, joihin kuuluu mm. [GRADE](https://www.genelec.com/glm-grade)-huoneakustiikkaraportit, tarjoukset, ohjelmistopäivitykset, jaetut uutiskirjeet, tapahtumatiedot ja muut kohdennetut palvelut sekä keskusteluryhmät, joissa tietoa ja kokemuksia voi jakaa muiden Genelec-harrastajien kanssa. Genelec päivittää portaalia jatkuvasti uusilla materiaaleilla ja sisällöillä, joiden tarkoitus on jakaa kaikille asiakkaille hyödyllistä tietoa helposti selattavassa muodossa. Saavutettavuus ja inklusiivisuus ovat avainasioita - riippumatta asiakkaan tietämyksen tasosta.

"Asiakkaiden haasteiden tunnistaminen ja ratkaiseminen on ollut Genelecin menestyksen perusta aina yrityksen perustamisesta lähtien - jo 45 vuoden ajan", kommentoi toimitusjohtaja Siamäk Naghian. "Vaikka jo tämä ensimmäinen vaihe MyGenelec-portaalin lanseerauksessa parantaa asiakaskokemusta, tulee se jatkossa tarjoamaan Genelec-yhteisölle laajan valikoiman kohdennettuja työkaluja tiedon ja asiantuntemuksen jakamiseen, auttaen heitä saamaan kaiken mahdollisen irti monitorointijärjestelmistään sekä antaen meille syvemmän ymmärryksen nykyisistä ja tulevista asiakkaistamme."

Lisätietoja saat osoitteesta [www.genelec.com/mygenelec](http://www.genelec.com/mygenelec)

*\*\*\*LOPPU\*\*\**

***Tietoa Genelecistä***

*Perustamisvuodesta 1978 lähtien ammattilaiskäyttöön suunnitellut kaiuttimet ovat olleet Genelecin liiketoiminnan ydin. Vahva sitoutuminen tutkimus- ja kehitystyöhön on tuottanut alalle uusia ratkaisuja ja vakiinnuttanut Genelecin aseman johtavana aktiivitarkkailukaiuttimien valmistajana. Yli neljäkymmentä vuotta myöhemmin Genelec-kaiutintuotteet noudattavat uskollisesti alkuperäisiä tavoitteita, jotka ovat luotettavuus, neutraali äänentoisto kaiuttimen koosta riippumatta, sekä kyky sopeutua kuunteluympäristön akustisiin olosuhteisiin. Genelec-asiakkaat saavat alan parasta ja kattavinta tukea aina akustisen suunnittelun neuvoista ja kalibrointipalveluista tuotteiden tekniseen huoltoon. Genelec-tuotteen hankinta on turvallinen pitkän aikavälin sijoitus erinomaiseen ja luotettavaan äänentoistoon.*

|  |
| --- |
| For press information, please contact: Howard Jones, Genelec Oy Tel: +44 (0)7825 570085 email: howard.jones@genelec.com  |